b'\n_START_ARTICLE_\nJesse Douglas\n_START_SECTION_\n\xc5\xbdivljenje in delo\n_START_PARAGRAPH_\nDouglas je med letoma 1920 in 1924 \xc5\xa1tudiral na Kolid\xc5\xbeu Columbia Univerze Columbia v New Yorku. Leta 1936 je skupaj z Ahlforsom med prvimi prejel Fieldsovo medaljo v Oslu. Nagrado je prejel za re\xc5\xa1itev Plateaujevega problema, ki ga je re\xc5\xa1il leta 1930. Problem spra\xc5\xa1uje po obstoju minimalne ploskve za dano omejeno obmo\xc4\x8dje. Problem, ki je bil odprt od leta 1760, ko ga je zastavil Lagrange, spada v variacijski ra\xc4\x8dun in je znan tudi kot problem milnega mehur\xc4\x8dka. Douglas je prispeval tudi pomembne dose\xc5\xbeke k obratnemu problemu Lagrangeeve mehanike._NEWLINE_Ameri\xc5\xa1ko matemati\xc4\x8dno dru\xc5\xa1tvo (AMS) mu je leta 1947 podelilo B\xc3\xb4cherjevo spominsko nagrado za njegovo delo na podro\xc4\x8dju analize. V tem \xc4\x8dasu je potekal le dodiplomski \xc5\xa1tudij, in Douglas imel predavanja iz vi\xc5\xa1je matematike. \xc5\xa0tudentje drugega letnika in bolj\xc5\xa1i bruci so imeli privilegij in so za uvod v realno analizo lahko poslu\xc5\xa1ali prejemnika Fieldsove medalje._NEWLINE_Kasneje je postal redni profesor na Mestnem kolid\xc5\xbeu New Yorka (CCNY), kjer je pou\xc4\x8deval do svoje smrti.'